

PROJEKTS uz 15.09.2025.

vēlamais datums izskatīšanai: AK komitejā 08.10.2025.

domē: 23.10.2025.

sagatavotājs: Ilona Gotharde

ziņotājs: Ilona Gotharde

APSTIPRINĀTI

ar Ādažu novada pašvaldības domes 2025. gada 23. oktobra sēdes lēmumu (protokols Nr. xx § xx)

SAISTOŠIE NOTEIKUMI

Ādažos, Ādažu novadā

2025. gada 23. oktobrī **Nr.**«DOKREGNUMURS»

**Grozījumi Ādažu novada pašvaldības domes 2025. gada 27. marta saistošajos noteikumos Nr. 18/2025 “Par publisko ūdeņu izmantošanu un apsaimniekošanu Ādažu novadā”**

*Izdoti saskaņā ar Pašvaldību likuma*

*45. panta pirmās daļas 2. un 7. punktu, Jūrlietu pārvaldes un jūras drošības likuma 48.1panta otro daļu*

Izdarīt Ādažu novada pašvaldības domes 2025. gada 27. marta saistošajos noteikumos Nr. 18/2025 “Par publisko ūdeņu izmantošanu un apsaimniekošanu Ādažu novadā” (publicēti laikrakstā “Latvijas Vēstnesis”, 2025., Nr. 87) šādus grozījumus:

1. Svītrot 5.2. apakšpunktu.
2. Svītrot 5.3. apakšpunktu.
3. Izteikt 5.8. apakšpunktu šādā redakcijā:

“5.8. iebraukt ar mehāniskajiem transportlīdzekļiem, izņemot apsaimniekošanas un glābšanas darbu transportlīdzekļus tam speciāli paredzētās vietās, ja atbildība par attiecīgu pārkāpumu nav paredzēta Ceļu satiksmes likumā vai Aizsargjoslu likumā”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

PASKAIDROJUMA RAKSTS

**Ādažu novada pašvaldības domes 2025. gada 23. oktobra saistošajiem noteikumiem Nr. \_\_/2025 “Grozījumi Ādažu novada pašvaldības domes 2025. gada 27. marta saistošajos noteikumos Nr. 18/2025 “Par publisko ūdeņu izmantošanu un apsaimniekošanu Ādažu novadā””**

|  |
| --- |
| **Paskaidrojuma raksta sadaļas un norādāmā informācija** |
| * 1. **Mērķis un nepieciešamības pamatojums**   2. Ādažu novada pašvaldības dome 27.03.2025. apstiprināja saistošos noteikumus Nr. 18/2025 “Par publisko ūdeņu izmantošanu un apsaimniekošanu Ādažu novadā” (turpmāk – SN Nr. 18/2025).   3. SN Nr. 18/2025 tiek izdarīti grozījumi, ievērojot Viedās administrācijas un reģionālās attīstības (turpmāk – VARAM) 10.05.2025. vēstuli Nr. 1-18/2345 (turpmāk – vēstule), kurā VARAM, kontekstā ar Tieslietu ministrijas 01.02.2023. vēstuli Nr. 1-17/356 norāda uz SN Nr. 18/2025 ietverto normu dublēšanos ar ārējiem normatīvajiem aktiem:      1. SN 18/2025 tiek svītrots 5.2. punkts, kas nosaka atbildību par peldēšanu apreibinošo vai psihotropo vielu ietekmē. Par alkoholisko dzērienu vai citu apreibinošo vielu lietošanu publiskā vietā, izņemot vietas, kur alkoholisko dzērienu mazumtirdzniecību patērēšanai uz vietas atļāvusi pašvaldība vai Valsts ieņēmumu dienests, vai par atrašanos publiskā vietā tādā reibuma stāvoklī, kas traucē sabiedrisko kārtību, vai drošību atbildība paredzēta Administratīvo sodu likuma par pārkāpumiem pārvaldes, sabiedriskās kārtības un valsts valodas lietošanas jomā 10. pantā;      2. tiek svītrots 5.3. punkts, kas nosaka aizliegumu smēķēt, izņemot speciāli ierīkotās smēķēšanas vietās. Tabakas izstrādājumu, tabakas aizstājējproduktu, augu smēķēšanas produktu, elektronisko smēķēšanas ierīču un to šķidrumu aprites likuma 10. panta otrās daļas 14. punkts paredz aizliegumu smēķēt parkos, skvēros un peldvietās, izņemot vietas, kas speciāli ierādītas smēķēšanai, savukārt administratīvā atbildība par to paredzēta šī likuma 14. panta pirmajā daļā;      3. tiek precizēts 5.8. punkta noteikums par aizliegumu mehānisko transportlīdzekļu novietošanai, papildinot, ka atbildība iestājas, ja tā nav paredzēta Aizsargjoslu likumā. Pašvaldības nedrīkst paredzēt administratīvo atbildību par pārkāpumiem kāpu zonā, jo administratīvo atbildību par to paredz Aizsargjoslu likuma 66.1 pants par mehānisko transportlīdzekļu pārvietošanās, apstāšanās un stāvēšanas noteikumu pārkāpšanu Baltijas jūras un Rīgas līča piekrastes krasta kāpu aizsargjoslā un pludmalē. Ņemot vērā, ka 5.8. punktā paredzētais aizliegums mehānisko transportlīdzekļu novietošanai attiecas ne tikai uz krasta kāpu aizsargjoslām, un to, ka pašvaldības administratīvajā teritorijā nav izveidotas pludmales, attiecīgais punkts tiek precizēts.   4. Atkārtoti izskatot SN 18/2025, pašvaldība nesaskata tajos tiesību normu dublēšanos ar likumā vai Ministru kabineta noteikumos ietverto regulējumu, prettiesiskumu vai pazīmes, ka tās pārkāpj deleģējuma robežas.   5. Vēstulē minēts, ka pašvaldības nedrīkst paredzēt administratīvo atbildību par dzīvnieku labturības prasību pārkāpšanu, jo par to administratīvo atbildību paredz Dzīvnieku aizsardzības likuma 57. pants. Taču SN Nr. 18/2025 noteiktās savvaļas dzīvnieku aizsardzības prasības nav paredzētas Dzīvnieku aizsardzības likumā un Ministru kabineta noteikumos, attiecīgi par to pārkāpšanu administratīvā atbildība Dzīvnieku aizsardzības likumā nav paredzēta.   6. Tāpat vēstulē tiek minēts, ka pašvaldība nedrīkst paredzēt administratīvo atbildību par pārkāpumiem, kas saistīti ar piesārņojošu darbību, piemēram, atkritumu izmešanu, ūdens piesārņošanu, bērna atstāšanu bez uzraudzības, par drošības prasību neievērošanu attiecībā uz bērna atrašanos publiskas izklaides, sporta vai atpūtas vietā, par bērna, kurš nav sasniedzis 16 gadu vecumu, atrašanos publiskā vietā nakts laikā bez pilngadīgas personas klātbūtnes, kura atbild par bērna uzraudzību, kā arī mantas bojāšanu, jo atbildība par to jau paredzēta Atkritumu apsaimniekošanas likumā, likumā "Par piesārņojumu", Ūdens apsaimniekošanas likumā un Bērnu tiesību aizsardzības likumā un Krimināllikumā.   7. Minētie iebildumi pašvaldības ieskatā nav pamatoti, jo SN Nr. 18/2025 nesatur normas, kas būtu saistītas ar bērnu tiesību aizsardzību, atkritumu apsaimniekošanu, piesārņojošu darbību vai kriminālatbildību. Ja SN Nr. 18/2025 iepriekšējās redakcijās bija iekļautas šādas prasības, tad pamatojoties uz VARAM sniegtajiem atzinumiem tās vai nu tika svītrotas no SN Nr. 18/2025, vai arī VARAM iebildumi netika ņemti vērā, sniedzot pamatojumu attiecīgos domes lēmumos (domes 27.03.2025. sēdes lēmums (protokols Nr. 7, 27.§) un 24.04.2025. sēdes lēmums (protokols Nr. 9, 50.§).   8. SN Nr. 18/2025 paskaidrojuma rakstā ir iekļauts administratīvās atbildības kritēriju izvērtējums par SN Nr. 18/2025 paredzētajiem administratīvajiem pārkāpumiem: 1) administratīvā akta (procesa, rīkojuma) prioritātes princips; 2) sabiedriskās kārtības mērķa sasniegšanas efektivitāte; 3) problēmsituācijas attiecināmība uz publiski tiesiskajām attiecībām; 4) problēmsituācijas bīstamība un kaitīgums; 5) aizliegums paredzēt administratīvo atbildību par administratīvā akta labprātīgu neizpildīšanu (SN Nr. 18/2025 paskaidrojuma raksta 7.3. punkts). |
| 1. **Fiskālā ietekme uz pašvaldības budžetu**     1. SN Nr. 18/2025 īstenošanas fiskālās ietekmes prognoze uz pašvaldības budžetu:       1. samazina vai palielina ieņēmumu daļu – nav attiecināms;       2. samazina vai palielina izdevumu daļu – nav attiecināms.    2. Citas budžeta pozīcijas pašvaldībai netiks ietekmētas, jo nav nepieciešama jaunu institūciju vai darba vietu izveide vai esošo institūciju kompetences paplašināšanu, lai nodrošinātu SN Nr. 18/2025 izpildi. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**    1. Sociālā ietekme – ietekmes nav.    2. Ietekme uz vidi – ietekmes nav.    3. Ietekme uz uzņēmējdarbības vidi pašvaldības teritorijā – ietekmes nav.    4. Ietekme uz konkurenci – nav ietekmes. |
| 1. **Ietekme uz administratīvajām procedūrām un to izmaksām**    1. Institūcijas un amatpersonas, pie kuriem persona var vērsties SN Nr. 18/2025 piemērošanā, ir pašvaldības aģentūra “Carnikavas komunālserviss” (turpmāk – Aģentūra), Ādažu novada būvvalde (turpmāk – Būvvalde), Ādažu novada pašvaldības policija, Ādažu novada pašvaldības Administratīvā komisija (turpmāk – Administratīvā komisija), atbilstoši SN Nr. 18/2025 noteiktajai kompetencei.    2. Administratīvo procedūru izmaksas – nav paredzētas. |
| 1. **Ietekme uz pašvaldības funkcijām un cilvēkresursiem**    1. SN Nr. 18/2025 izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci.    2. SN Nr. 18/2025 izstrādāti, lai īstenotu pašvaldības autonomo funkciju, kas uzliek pienākumu noteikt pašvaldības īpašumā esošu un publiskā lietošanā nodotu ūdeņu uzturēšanu. |
| 1. **Informācija par izpildes nodrošināšanu**    1. Pašvaldības cilvēkresursi, kas tiks iesaistīti SN Nr. 18/2025 īstenošanā, ir Aģentūra, Būvvalde, Ādažu novada pašvaldības policija un Administratīvā komisija, atbilstoši SN Nr. 18/2025 noteiktajai kompetencei.    2. Nav paredzēta jaunu institūciju izveide vai esošo likvidācija, reorganizācija. Izpildei nepieciešami resursi tiek paredzēti pašvaldības budžeta ietvaros. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** 2. SN Nr. 18/2025 ir atbilstoši iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai, pašvaldības autonomās funkcijas izpildei. Mērķa sasniegšanai nosakot samērīgas prasības publisko ūdeņu izmantošanai, uzturēšanai un aizsargāšanai, kā arī samērīgu atbildību par SN Nr. 18/2025 neievērošanu. 3. Pašvaldības izraudzītie līdzekļi ir leģitīmi, un rīcība ir atbilstoša augstākstāvošiem normatīviem aktiem. |
| 1. **Izstrādes gaitā veiktās konsultācijas ar privātpersonām un institūcijām**    1. SN Nr. 18/2025 grozījumu izstrādes procesā konsultācijas ar sabiedrības pārstāvjiem nav notikušas, jo tas objektīvi nav nepieciešams – grozījumi saistīti ar normatīvo aktu dublēšanos.    2. Ņemot vērā to, ka SN Nr. 18/2025 grozījumi neskar nosacījumus kuģošanas līdzekļu satiksmei Latvijas iekšējos ūdeņos, grozījumi netiek nosūtīti atzinuma sniegšanai Latvijas Jūras administrācijai atbilstoši Jūrlietu pārvaldes un jūras drošības likuma 48.1 panta otrajai daļai. Minētā rīcība būtu formāla un neatbilstoša lietderības, efektivitātes un labas pārvaldības principam.    3. Pēc izskatīšanas domes Attīstības komitejā 08.10.2025. to projekts tika publicēts pašvaldības oficiālajā tīmekļvietnē [www.adazunovads.lv](http://www.adazunovads.lv), kā arī informācija par projektu tika publicēta sociālās vietnes Facebook pašvaldības kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.    4. Sabiedriskās apspriešanas laikā no 16.10.2025.-29.10.2025. tika/netika saņemti \_\_\_ priekšlikumi.    5. Cita veida saziņa un konsultācijas nav notikušas. |

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU